Čiudeniškės
Čiudeniškės (blrs. Цудзенішкі, rus. Цуденишки) – kaimas Gudijoje, Gardino srityje, Ašmenos rajone, Gruodžių kaimiškoje apylinkėje. Įsikūręs 4 km nuo Lietuvos sienos, netoli Vilnios aukštupio, prie Ašmenos intako Aluošios, 7,5 km į vakarus nuo Gruodžių. 1628 m. iškilo Šv. Apaštalo Jokūbo bažnyčia, po 1863 m. sukilimo ji perduota stačiatikiams ir perstatyta. Šiuo metu priklauso Gardino katalikų vyskupijos Ašmenos dekanatui.